**Утвърдил:**

**ПЛАМЕН СТОИЛОВ / ПП /**

**КМЕТ НА ОБЩИНА РУСЕ**

**Дата:31.01.2018г.**

**ДОКЛАД**

по чл. 60, ал. 1 от ППЗОП от работата на комисия назначена със Заповед № РД-01-3236 от 14.12.2017 г. за разглеждане и оценка на получените оферти за участие и класиране на участниците в открита процедура за възлагане на обществена поръчка с предмет: **„Изпълнение на строителни и монтажни работи за проект „Изграждане на социални жилища за настаняване на лица от малцинствени групи от населението и социално слаби лица, които не могат да се ползват от условията на жилищното настаняване на Община Русе“, инвестиционен приоритет „Социална инфраструктура“**, открита с Решение № РД-01-2911 от дата 08.11.2017 г.

**УВАЖАЕМИ ГОСПОДИН СТОИЛОВ,**

Във връзка с провеждане на открита процедура за възлагане на обществена поръчка с горепосочения предмет, в настоящия доклад Ви информираме следното:

В изпълнение на Ваша Заповед № РД-01-3236 от дата 14.12.2017 в периода от 14.12.2017 г. – 23.01.2017 г. се проведоха заседанията на назначена от Вас комисия в състав:

**Председател:** Спасимир Димитров – Ръководител на проекта;

**Членове:**

1. инж. Станислав Данев – Строителен инженер на проекта;

2. Полина Стоянова – Юрист на проекта;

**Резервни членове:**

1. Милена Трифонова – Главен юрисконсулт отдел „ПНО“;

2. инж. Лилия Пъргова - Главен експерт отдел „ТИИК“;

На 14.12.2017 г., комисията в основния си състав

**Председател:** Спасимир Димитров – Ръководител на проекта;

**Членове:**

1. инж. Станислав Данев – Строителен инженер на проекта;

2. Полина Стоянова – Юрист на проекта;

**се събра на заседание за отваряне на постъпилите оферти.**

***І. Обща информация***

Председателят на комисията е приел от деловодителя на Община Русе входящия регистър, за което се състави нарочен протокол по чл. 47, ал. 6 от ППЗОП, както иофертата за участие в процедура за възлагане на обществена поръчка по реда на чл. 18, ал. 1, т. 1 от ЗОП: ОТКРИТА ПРОЦЕДУРА с предмет: „Изпълнение на строителни и монтажни работи за проект „Изграждане на социални жилища за настаняване на лица от малцинствени групи от населението и социално слаби лица, които не могат да се ползват от условията на жилищното настаняване на Община Русе“, инвестиционен приоритет „Социална инфраструктура“

Представи се участника:

|  |  |  |
| --- | --- | --- |
| **№** | **Подател на оферта/заявление** | **№, дата и час на получаване** |
| 1. | „Интис“ ООД | №1/13.12.2017 г. в 17:00 часа |

От страна на участника, на заседанието не присъства представител.

Председателя на комисията и членовете подписаха декларации по смисъла на чл.103 от ЗОП, след което пристъпиха към отваряне на офертите по реда на тяхното входиране.

***ІІ. Резултати от работата на комисията***

Комисията отвори офертата представена в запечатана непрозрачна опаковка с ненарушена цялост. Председателят на комисията оповести съдържанието на документите. Офертата на участника съдържат документите за подбор, техническо предложение за изпълнение на обекта на обществената поръчка и отделен запечатан непрозрачен плик с надпис „Предлагани ценови параметри“. В съответствие с изискванията па чл. 54, ал. 4 от Правилника за прилагане на Закона за обществените поръчки (ППЗОП) комисията подписа техническото предложение и плика с надпис „Предлагани ценови параметри“ на участника. След което се продължи с разглеждане на документите по [чл. 39, ал. 2](apis://Base=NARH&DocCode=109180&ToPar=Art39_Al2&Type=201/) от ППЗОП за съответствие с изискванията към личното състояние и критериите за подбор, поставени от възложителя.

**КОНСТАТАЦИИ НА КОМИСИЯТА:**

В приложения ЕЕДОП на „Интис“ ООД, комисията не установи непълноти и несъответствия. Попълнената информация е в съответствие с изискванията към личното състояние и критериите за подбор. т.е. офертното предложение на участника се допуска до разглеждане на техническо предложение.

В периода до 16.01.2018 г. помощния орган на Възложителя проведе няколко заседания за разглеждане на техническото предложение и проверка за съответствие с предварително обявените условия.

Техническото предложение е изготвено по предоставения чрез профила на купувача образец и e със следното съдържание:

I. ОРГАНИЗАЦИЯ И ПРОФЕСИОНАЛНА КОМПЕТЕНТНОСТ НА ПЕРСОНАЛА, НА КОЙТО Е ВЪЗЛОЖЕНО ИЗПЪЛНЕНИЕТО НА ПОРЪЧКАТА

1.1. ОРГАНИЗАЦИЯ /ПРЕДЛАГАН ПОДХОД/ ЗА ИЗПЪЛНЕНИЕ НА ПОРЪЧКАТА

Съдържа кратко описание на някои подготвителни дейности във връзка със стартиране и със самото изпълнение на строителството, посочени саосновните принципи които ще се спазват при изпълнение на обекта.

1.1.1. ОРГАНИЗАЦИЯ В ЕТАПА НА ПОДГОТОВКА НА СТРОИТЕЛНАТА ПЛОЩАДКА /ПОДГОТВИТЕЛНИ ДЕЙНОСТИ/

Посочен е състава на задължителните експерти, съгласно техническата спецификация:

* Ръководител на обекта;
* Технически ръководител на обекта;
* Електро инженер;
* ВиК инженер;
* Инженер строителни конструкции;
* Инженер Отопление, Вентилация и Климатизация;
* ***Експерт ЗБУТ;***

и предложените от участника допълнителни експерти:

* Експерт - контрол на качеството;
* Инженер геодезист;
* Архитект.

Представено е разпределението на задачите и отговорностите на членовете на инженерно - техническият екип, определен за реализирането на обекта:

* 1. Договорни:

1. Планиране:
2. Доставки и логистика:
3. Здравеопазване, безопасност и зашита на околната среда :
4. Работно време и смени:

6) Мобилизаиия:

7) Демобилизаиия

Описани са следните дейности:

Планиране на процеса на изпълнение на поръчката

Процеси, свързани с Възложителя. Определяне на изисквания, свързани с поръчката - Посочени са подготвителни дейности предхожда изпълнението на строително-монтажните работи

* Разчистване на строителната площадка;
* Изграждане на временна строителна и складова база;
* Маркиране на местата на евентуално съществуващи подземни комуникации.

Разгледани са: **Мобилизация на строителството****;** Доставка и складиране на необходимите материали; **Трасировъчни работи**

1.1.2. ОРГАНИЗАЦИЯ В ЕТАПА НА ИЗПЪЛНЕНИЕ НА СМР

Организацията за реализиране на предвидените видове СМР в проектите и ПСД включва следните етапи за изпълнение на предмета на поръчката, технологичната последователност и взаимообвързаност: **Първи етап: Подготовка на строителната площадка /Подготвителни дейности/;**

Втори етап: Изпълнение на СМР - част „Конструкции", вкл. направата на ограда;

Трети етап: Изпълнение на площадкови водопровод и канализация; Изпълнение на външни електро инсталации - Площадково осветление;

Четвърти етап: Част „Архитектура"

Пети етап: Изпълнение на СМР - част „Геодезия" и част „Благоустрояване на дворно пространство" - Зона детска площадка за игри на открито и Зона отдих;

Шести етап: Изпълнение на СМР, свързани с озеленителни дейности - част „Паркоустройство и благоустройство" и подготовка на обекта за въвеждане в експлоатация /оформяне и подписване на необходимата документация /.

1.1.3. ОРГАНИЗАЦИЯ В ЕТАПА НА ВЪВЕЖДАНЕ В ЕКСПЛОАТАЦИЯ И ПОСТИГАНЕ НА ПРОЕКТНИТЕ ПОКАЗАТЕЛИ

ИЗГОТВЯНЕ НА АКТОВЕ И ПРОТОКОЛИ ПО ВРЕМЕ НА СТРОИТЕЛСТВОТО – ще се осъществява при спазване изискванията на Наредба №2 от 31.07.2003г. на МРРБ за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и Наредба №3 от 31.07.2003г. на МРРБ за съставяне на актове и протоколи по време на строителството. Общо е разгледан въпроса с гаранционно отстраняване на дефекти.

РЕЗУЛТАТИ, КОИТО СЕ ПОСТИГАТ С РЕАЛИЗАЦИЯТА НА ПОРЪЧКАТА – описани са очакваните резултати

1.2. РАЗПРЕДЕЛЕНИЕ НА ЗАДАЧИТЕ И ОТГОВОРНОСТИТЕ МЕЖДУ ЕКСПЕРТИТЕ ВЪВ ВРЪЗКА С ИЗПЪЛНЕНИЕТО НА ПРЕДМЕТА НА ПОРЪЧКТА ПОДБОР НА ПЕРСОНАЛ /ПРОФЕСИОНАЛНА КОМПЕТЕНТНОСТ/

Описана в какво се състои заеманата длъжност, разгледани са задачи и задължения, подчиненост, организационни връзки и взаимоотношения за основните и допълнителни членове на екипа.

II. ПРЕДЛОЖЕНИЕ ЗА ИЗПЪЛНЕНИЕ НА ПРЕДВИДЕНИТЕ СМР, ВКЛ. ТЕХНИЧЕСКИ ПАРАМЕТРИ, ЕСТЕТИЧЕСКИ, ФУНКЦИОНАЛНИ, ЕКОЛОГИЧНИ И ИНОВАТИВНИ ХАРАКТЕРИСТИКИ, КАКТО И ДОСТЪПНОСТ ДО ОБЕКТА

II. 1. ТЕХНИЧЕСКИ ПАРАМЕТРИ

Подробно е описана технологията и последователността при направа на цялостна топлоизолационна система /ТИС/, разгледани са характеристиките на основните материали, представени са мерките за контрол и действащи стандарти, които ще бъдат спазвани при изпълнението.

II. 2. ЕСТЕТИЧЕСКИ ХАРАКТЕРИСТИКИ

Разгледани са основните предпоставки при избор на мазилка, както и специфични изисквания при направата ѝ.

II. 3. ФУНКЦИОНАЛНИ ХАРАКТЕРИСТИКИ

**Разгледани са изискванията и особеностите при изработка, доставка и монтаж на PVC и Алуминиева дограма,** действащи стандарти, които ще бъдат спазвани при изпълнението и др.

Описани са изискванията и особеностите при изпълнение на силнотокови системи и инсталации (осветителна и контактна, мълниезащитна и заземителна инсталация) и **слаботокови и охранителни системи и инсталации (**Структурната кабелна система, Аудиодомофонна система, **Охранително видеонаблюдение,** COT и Пожароизвестителната инсталация) Посочени са действащите стандарти, които ще бъдат спазвани при изпълнението им**.**

II. 4. ДОСТЪПНОСТ ДО ОБЕКТА - ДОСТЪПНА СРЕДА

Общо са представени характеристики на подови настилки, парапети, Аксесоарите за санитарните възли за хората в неравностойно положение.

II. 5. ЕКОЛОГИЧНИ ХАРАКТЕРИСТИКИ

Участникът е определил и разгледал 10 отрицателни въздействия по време на строителството, като за някои от тях са предложени мерки, свързани с опазване на околната среда:

**1. Мерки за опазване на въздуха и уличната мрежа от замърсяване вследствие на преминаване през нея на превозни средства, обслужващи строителството**

**2. Мерки за недопускане замърсяване с отпадъци на канализационната мрежа и пространството около обекта**

* 1. **Мерки, отнасящи се за изкопаните земни маси и тяхното депониране и последващо използване**
  2. **Мерки, отнасящи се за възстановяване и рекултивиране на засегнати терени при строително монтажните дейности**
  3. **Мерки за предотвратяване на замърсяване на околната среда с петролни продукти**
  4. **Депониране/изхвърляне на твърди отпадъци от строителството**
  5. **Депониране/изхвърляне на течни отпадъци**
  6. **Шум и вибрации**
  7. Социално въздействие

Предложен е план за Организация и Управление по изпълнение на дейности за Опазването на Околната среда", който се състои в: *Превантивни природозащитни мерни; Инструктажи; Почистване; Използване на покрития за зашита замърсяване на въздуха и шумоизолация; Забрана за изхвърляне на вредни вещества за опазване на водите, почвите и въздуха; Работа с изправни и регулирани ДВГ; Депониране на строителни и битови отпадъци само на регламентирани депа.*Предвидени са други мерки от участника свързани с екологията и изпълнението на СМР, свързани с **екологично съобразен избор на строителни материали**, **ограничаване на въздействието от източници на електромагнитно излъчване****, план за действие при аварийни ситуации по време на строителството и др.**

II. 6. ИНОВАТИВНИ ХАРАКТЕРИСТИКИ, ИНОВАТИВНИ ТЪРГОВСКИ ТЕХНИКИ И УСЛОВИЯ

Иновативно управление на риска – представени са стандартни мерки за идентифициране, управление и предотвратяване на риска.

Иновативно управление на безопасността и здравето – посочено е, че управлението на безопасността и здравето обхваща два основни аспекта: зачитане на правата на хората да бъдат предпазени от рискове, които биха се отразили на тяхната безопасност и здраве; строителните обекти, които са ефективно планирани и управлявани, са по-продуктивни и сигурни.

Иновативни техники за намаляване на дискомфорта на местното население – описани са две мерки:

1. При използване на инструменти и техника, които произвеждат по - ниски нива на шум, като е даден нагледен пример с използване на конкретен вид режещ диск;

2. Изграждане на звукоизолиращи бариери около източниците на силен шум (генератори, компресори и др.), посочено е, че преграда изградена от подръчни стр. материали може да намали силата на звука на известно от източника.

II.7. ПРЕДЛОЖЕНИЕ ЗА ИЗПЪЛНЕНИЕ НА ПРЕДВИДЕНИТЕ СМР, НЕРАЗГЛЕДАНИ ДО МОМЕНТА В ТЕХНИЧЕСКОТО ПРЕДЛОЖЕНИЕ

Към част „Конструкции" са разгледани следните видове работи: Земни /Изкопни и насипни/ работи; Кофражни работи; Армировъчни работи; Бетонови работи; Дървени покривни конструкции (НЕПРИЛОЖИМО КЪМ ПРЕДМЕТА НА ПОРЪЧКАТА); Монтаж и демонтаж на тръбно скеле; Тухлена зидария; Хидроизолации; Мазачески работи; Циментови замазки; Външни и вътрешни интериорни врати; Облицовъчни **работи****;** Настилъчни работи; Бояджийски работи; Железарски /метални/ работи. За изброените дейности са описани: Изисквания, които ще бъдат спазвани по време на изпълнението, с цел гарантиране на високо качество, к**онтрол при изпълнението и действащи** стандарти, които ще бъдат спазвани при изпълнението.

Дейностите по част „ВиК“ са групирани, както следва: инсталации за външна канализация и водоснабдяване и инсталации за вътрешна канализация и водоснабдяване. Поотделно за всеки вид инсталация са разгледани дейностите по транспорт, складиране, изпълнение, приемане, изпитване и др.

Към част „геодезия" - пътни и асфалтови работи са описани направата на: основа от несортирани минерални материали за настилка; полагане на бордюри; **настилки** от бетонови плочи; бетонова настилка

Част: ОВК - котелна инсталация, слънчева инсталация за бгв. отоплителна и вентилационна инсталации-разгледани са изисквания, които ще бъдат спазвани по време на изпълнението, с цел гарантиране на високо качество, к**онтрол при изпълнението и действащи** стандарти, които ще бъдат спазвани при изпълнението.

**Общо е представено изпълнението на основните дейности по част** „паркоустройство и благоустройство"

МЕРКИ ЗА ВЪТРЕШЕН КОНТРОЛ, СВЪРЗАН СГАРАНТИРАНЕ НА КАЧЕСТВОТО И ПОСТИГАНЕНА РЕЗУЛТАТИТЕ СЪОБРАЗНО ИЗИСКВАНИЯТАНА ОБЩЕСТВЕНАТА ПОРЪЧКА

Разгледани са:

1. Методи за вътрешен контрол и начини за осигуряване на качество – включва упражняване: **контрол** на влаганите материали и **окомплектовки; контрол при съхранение на материалите по** **време на производствения процес;** контрол при транспортирането на материалите и при доставките; **контрол на специалните процеси****; контрол** на идентификацията и **контрол на документирането.**

2. Взаимодействие и начин на **комуникация** с възложителя, координация и **съгласуване на** дейностите, необходими за качественото и срочно изпълнение на обектите – разгледани са дейности по осигуряване: взаимодействие /комуникация/ с **възложителя** и проектантите.

МЕТОДИ И ОРГАНИЗАЦИЯ НА ВХОДЯЩИЯ КОНТРОЛ НА КАЧЕСТВОТО ОТ СТРАНА НА ЕКСПЕРТИТЕ, СЪОТВЕТСТВАЩ НА ДЕЙСТВАЩОТО ЗАКОНОДАТЕЛСТВО И ТРЪЖНА ДОКУМЕНТАЦИЯ

Посочени са дейностите които ще се изпълняват, с оглед спазването на общите изисквания, законови уредби, правила, наредби, стандарти и др. на техническата спецификация.

Представени са конкретни методи за контрол и приемане на извършените СМР. Описани са процесите при прилагането на системата за осигуряване на качеството.

ПРОЦЕДУРИ ЗА КОНТРОЛ, С ЦЕЛ КАЧЕСТВЕНОТО И НАВРЕМЕННО ИЗПЪЛНЕНИЕ НА ПОРЪЧКАТА

Разгледани са:

* + - 1. Област на приложение на текущия контрол
  1. Цели по качеството на текущия контрол
  2. Ресурси
  3. Изисквания

**5.** Закупуване

6. Управление на производствения процес в строителството

**Приложени са:**

Линеен график

Документи доказващи професионалната квалификация и компетентност на членовете на екипа

Декларации за съответствие на материалите, които ще се вложат

**Комисията счита, че така представено техническото предложение на участника отговаря на предварително обявените условия и е в пълно съответствие с изискванията, заложени в Техническата спецификация и Методиката за оценка на офертите, в резултат на което допуска офертата на участника „Интис“ ООД до оценка на техническото му предложение.**

**ОЦЕНКА И МОТИВИ ЗА ОЦЕНКАТА**

Техническото предложение се оценява както следва:

**Характеристика, относима към организацията и професионалната компетентност на персонала, осъществяващ дейността: Х1** – оценка 15т.

|  |  |  |
| --- | --- | --- |
| Позиция в екипа | Специфичен професионален опит | |
| Брой обекти/строежи | Точки |
| Ръководител на обекта | над 3 обекта/строежа | 7 точки |
| Технически ръководител | над 3 обекта/строежа | 7 точки |
| Електро инженер | над 3 обекта/строежа | 7 точки |
| Инженер СК | над 3 обекта/строежа | 7 точки |
| Инженер В и К | над 3 обекта/строежа | 7 точки |
| ОВК инженер | над 3 обекта/строежа | 7 точки |
| Експерт ЗБУТ | над 3 обекта/строежа | 7 точки |
|  | **ОБЩО** | **49 точки** |

В предложението е представен екип за управление, състоящ се от 7 основни експерта и 3 допълнителни експерта – контрол по качеството, геодезист и архитект, които са възможни и допустими според изискванията посочени в техническата спецификация. Сборът от точките за специфичен професионален опит на персонала е 49 точки, с който участника получава 15 точки (за точков диапазон от 38 до 49 точки), съгласно таблицата за професионалната компетентност на персонала, на който е възложено изпълнението на поръчката.

Предложена е организация в подготвителния етап, по време и след изпълнение на строителството.

Представено е разпределението на дейностите, задачите и отговорностите между всеки един от предлаганите експерти във връзка с изпълнението на дейността.

Функциите и отговорностите на предложените трима допълнителни експерти не се препокриват с тези на основните, като те допълват и допринасят за качествено постигане на резултатите от изпълнението на поръчката.

**Характеристика, относима към дейността, свързана с изпълнението на строителството: Х2** - оценка 15 точки

Предложението отговаря на минималните изисквания за съдържанието на тази част от предложението, на техническите спецификации, на действащото законодателство, на съществуващите технически изисквания и стандарти и е съобразено с предмета на поръчката.

Описано е изпълнението на основните видове СМР по проектните части, като същите не са структурирани последователно, а са разпределени в отделните части на техническото предложение, в които са разглеждани изискванията заложени в предмета техническа спецификация .

Предложени са декларации за съответствие с техническите характеристики и параметри на предвижданите материали.

В частта от техническото предложение за техническите параметри и естетическите характеристики са разгледани обстойно по един от наличните примери в техническата спецификация за конкретната обществена поръчка. Допълнително е посочено, че при изборът му за изпълнител, участникът има готовност да сключи договор с разсадник за отглеждане и доставка на всички видове дървета, храсти и растителност с оглед постигане на по-високи естетически характеристики.

Разработката в частта функционални характеристики не съответства на базовите изисквания записани в техническата спецификация.

Направено е предложение за достъпността до обекта.

По отношение на екологични характеристики, участникът определил възможните замърсители на околната среда и е предложил повече от 2 мерки за намаляване на вредното им влияние. Показан е план за организация и управление по изпълнение на дейности за опазване на околната среда, изисквания за избор на екологични материали, ограничаване на въздействието от източници на електромагнитно излъчване и др.

Предложените иновативни характеристики, иновативни търговски техники и условия също не отговарят на изискванията в техническата спецификация. В тази част от техническото си предложение, участникът е разгледал „Иновативно управление на риска“; „Иновативно управление на безопасността и здравето“ и „Иновативни техники за намаляване на дискомфорта на местното население“. По своето естество предвидените мерки няма да допринесат за „*пестене на време и/или постигане на по-висока устойчивост и/или постигане на по-голяма здравина“.*

Предложени са мерки за осъществяване на вътрешен контрол, свързан с гарантиране на качеството и постигане на резултатите съобразно изискванията на обществената поръчка и входящ контрол от страна на експерти/експерт. Допълнително са представени процедури за контрол, с цел качественото и навременно изпълнение на поръчката.

Разгледани са изисквания към материалите, контрол на съхранение и транспортиране, взаимодействие с Възложителя и проектантите, приемане на СМР и др. мерки относими към настоящата поръчка, както и общи такива.

Предложението съдържа основните изисквания към съдържанието на тази част, но не е аргументирано по отношение на функционални и иновативни характеристики.

Съгласно методиката за оценка, оценката по Показател П1 „Техническо предложение на участника за изпълнение на поръчката“ се изчислява по формулата: П1 = Х1 + Х2 или 15+15 = **30 точки**

Предлаганият от участника срок за изпълнение е 450 календарни дни.

Прилагайки методиката за оценка за показател П2 – „Предложен срок за изпълнение на предмета на поръчката“ = минимален предложен срок за изпълнение на предмета на поръчката/срок за изпълнение на предмета на поръчката, предложен от участника х (5 точки) или П2 =450/450 х 5 = **5 точки**

В съответствие с разпоредбите на чл. 57 от ППЗОП комисията реши да отвори ценовите предложения на допуснатия участник/плик “Предлагани ценови параметри“/ на **23.01.2017г. от 09:30 часа**, за което ще обяви чрез съобщение в профила на купувача датата и мястото на отваряне.

На 23.01.2017г., комисията се събра на поредно заседание, в състав:

**Председател:** Спасимир Димитров – Ръководител на проекта;

**Членове:**

1. инж. Станислав Данев – Строителен инженер на проекта;

2. Полина Стоянова – Юрист на проекта;

Предметът на заседанието е отваряне на ценовото предложение на „Интис“ ООД, единствен участник в процедурата.

От страна на участника на заседанието не присъства представител.

Комисията отвори плика с надпис „Предлагани ценови параметри“.

Установи се, че предложението е изготвено по предоставения чрез профила на купувача образец №5 и към него са приложени анализни цени на различните видове СМР и остойностена КСС.

В ценовото предложение Интис“ ООД предлага:

Цена в общ размер от 1665067,04 лв. без ДДС, съответно: 1998080,45 лв. с ДДС, от които:

1596569,25 без ДДС, съответно 1915883,10 лв. с ДДС за допустими СМР, финансирани с БФП по ОПРР и

68497,79 лв. без ДДС, съответно 82197,35 лв. с ДДС за СМР, финансирани със средства на Община Русе.

Показатели на ценообразуване в рамките на стойността за СМР:

* разходи за материали: по фактура.
* разходи за труд (лв./човекочас): 4,10 лв./човекочас,
* доставно-складови и транспортни разходи (в %): 5%,
* допълнителни разходи върху:

труда (в %): 70%,

механизацията (в %): 30% и

печалба (в %): 5%.

Предвид това, че офертата на Интис“ ООД е единствената, то след прилагане на формулата за оценка на този показател -

|  |  |  |
| --- | --- | --- |
| *П3 =* | *Предложена минимална обща цена в лева* | \* 50 |
| *Предложена обща цена от участника в лева* |

, участникът се оценява с 50 т.

Комплексната оценка на участника се пресмята по формулата **КО = П1 + П2 + П3 =15+15+50 или общо 80** точки.

Комисията предлага на Кмета на Общита Русе да сключи договор с „Интис“ ООД за изпълнение на предмета на поръчката „Изпълнение на строителни и монтажни работи за проект „Изграждане на социални жилища за настаняване на лица от малцинствени групи от населението и социално слаби лица, които не могат да се ползват от условията на жилищното настаняване на Община Русе“, инвестиционен приоритет „Социална инфраструктура“.

**\* Към доклада се прилагат протоколите от работата на комисията.**

**Председател:**

Спасимир Димитров /ПП/

**Членове:**

1. инж. Станислав Данев /ПП/

2. Полина Стоянова /ПП/

* Вярно с оригинала на хартия;
* Заличена информация на основание чл.2 от ЗЗЛД